kardosdrur/scandi-wiki huggingface dataset:
Sløjdlærernes Fællesrepræsentation

Sløjdlærernes Fællesrepræsentation blev nedsat som et permanent udvalg den 22. november 1953 bestående af 6 repræsentanter fra sløjdens interesseorganisationer: Forstanderen for Askov Sløjdlærerskole eller en stedfortræder, forstanderen for Dansk Sløjdlærerskole eller en stedfortræder, formanden for Københavns Kommuneskolers Sløjdlærerforening, formanden for Dansk Sløjdlærerforening, formanden for Sløjdforeningen af 1902 og formanden for Læreruddannelsens Sløjdlærerforening (Seminariernes Sløjdlærerforening). 

Formålet var at formidle et samarbejde mellem alle sløjdorganisationer i Danmark samt at varetage sløjdfagets interesser udadtil ved henvendelse til offentlige myndigheder m.v.

Til møderne inviteredes normalt de tre tilsynsførende for henholdsvis Dansk Skolesløjd og Askov Skolesløjd samt sløjden i København (sløjdinspektøren). Disse tre stillinger findes ikke længere.

Henvisninger 
 Vedtægter bl.a. i Dansk Skolesløjd #1, 1966, side 9.

Lærernes Fællesrepræsentation
Foreninger fra Danmark
Etableret i 1953
Simon Rix

James Simon Rix (født d. 18. oktober 1977, i Leeds) er bassisten for bandet Kaiser Chiefs. Han er mest kendt for hans store, krøllede hår, der har tildelt ham kælenavne som "Jesus" og "Curly Wand".

Han er, som resten af bandet, stor tilhænger af fodboldklubben Leeds United. Da han var lille, gik han på St. Mary's School sammen med Nick Hodgson og Nick 'Peanut' Baines, som også er medlemmer af Kaiser Chiefs.
Senere hen læste han geografi og matematik på Leeds University.

Simon er vegetar.

Bassister fra Storbritannien
Personer fra Leeds
Foreningen til Gamle Bygningers Bevaring

Foreningen til Gamle Bygningers Bevaring er en dansk bygningsbevaringsforening stiftet den 23. maj 1907 af blandt andre arkitekten H.B. Storck og dr.phil. Vilhelm Lorenzen. Foreningen var med til at tage intiativ til og påvirke indholdet af den første danske bygningsfredningslov fra 1918. Blandt andet oprettelsen af organet Det særlige Bygningssyn skyldes foreningens indsats.

Kendte bestyrelsesmedlemmer gennem tiderne 
 H.B. Storck, arkitekt, dir. f. Kunstakademiet – 1907-
 Vilhelm Lorenzen, historiker, dr. phil – 1907-1947
 Carl Aarsleff, billedhugger, professor – 1907-
 Otto Bache, maler, professor – 1907-
 Francis Beckett, kunsthistoriker, dr. phil. – 1907-
 Georg Bestle, vingrosserer, etatsråd – 1907-
 Vilhelm Bissen, billedhugger, professor – 1907-
 Martin Borch, arkitekt, kgl. bygningsinspektør – 1907-
 Frants Henningsen, maler, professor – 1907-1908
 Hans J. Holm, arkitekt, professor – 1907-
 Viggo Johansen, maler, professor – 1907-
 Hack Kampmann, arkitekt, kgl. bygningsinspektør – 1907-
 Christopher Krabbe, herredsfoged, folketingsformand, forsvarsminister – 1907-1908
 Martin Nyrop, arkitekt, professor – 1907-
 Christopher Zytphen-Adeler, baron, arkivar – 1907-
 P.C. Stemann Rosenørn, borgmester i Stege – 1907-
 Mouritz Mackeprang, museumsdirektør, dr. phil. – 1908-
 Laurits Tuxen, maler, professor – 1908-
 Emil Hannover, museumsdirektør – 1910-
 C.E. Reventlow, lensgreve – 1910-
 Poul Dich, læge
 Emanuel Monberg, arkitekt
 Poul Holsøe, arkitekt – 1921-1943
 Thomas Havning, arkitekt – fra 1937
 Kay Fisker, arkitekt – 1937-1942
 Harald Langberg, historiker, dr. phil. h.c., æresmedlem – 1945-1995
 Johannes Brøndsted, museumsdirektør, rigsantikvar, professor, dr. phil.
 P.V. Glob, rigsantikvar, professor, dr. phil.
 Hans Erling Langkilde, arkitekt, professor
 Hans Henrik Engqvist, arkitekt, docent
 Henry L.W. Jensen, grosserer, 1957-1969
 Robert Egevang, historiker, museumsinspektør, cand. mag.,
 Erik Wassard, lokalhistoriker, advokat, æresmedlem – 1987-2007
 Hans Munk Hansen, arkitekt, professor
 Carsten Thau, idéhistoriker, professor, 1999-2006
 Merete Ahnfeldt-Mollerup, arkitekt – fra 2001-
 Claus M. Smidt, kunsthistoriker, seniorforsker, mag. art. – fra 2007-

Henvisninger 
 Foreningens hjemmeside 

Arkitektur i Danmark
Foreninger fra Danmark
Etableret i 1907
Bogværket

Bogværket er et dansk forlag, der udgiver arkitekturbøger. Forlaget er stiftet 2008 af de tidligere forlagsredaktører Kristian Berg Nielsen (tidligere på Arkitektskolens Forlag) og Kim Dirckinck-Holmfeld (tidligere på Arkitektens Forlag). I 2009 forlod Kristian Berg Nielsen forlaget og etablerede et nyt forlag, Ikaros Press

Henvisninger 
Forlagets hjemmeside

Forlag fra Danmark
Arkitektur i Danmark
Etableret i 2008
Nick Hodgson

Nicholas David James Hodgson (født d. 20. oktober 1977) er trommeslager, sangskriver og synger kor i det engelske band Kaiser Chiefs.

Sammen med Simon Rix og Nick 'Peanut' Baines gik han på St. Mary's School. Senere hen gik han på Trinity & All Saints University College i Horsforth, Leeds, hvor han studerede geografi. Senere hen mødte han Ricky Wilson og Andrew 'Whitey' White på en bar i Leeds, hvor de blev venner. Sammen lavede de bandet Runston Parva, der blev til Parva, der gik videre til at blive Kaiser Chiefs.

Trivia 

Nick gik på samme skole som Sean Conlon fra bandet Five.
Nick spiller på Brady trommer.
Han spiller også guitar, bas, fløjte og klaver.
Han spillede trommer sammen med Franz Ferdinand og en masse andre trommeslagere på Reading Festival i 2006, som en del af sangen "Outsiders".
Nick synger "Remember You're A Girl" og "Boxing Champ".

Trommeslagere fra Storbritannien
Sangskrivere fra Storbritannien
Sangere fra England
Personer fra Leeds
EN 1888

EN 1888 (EN 1888:2003),  EF-Kommissionens forordning nr. 1888/2003 af 27. oktober 2003.

Forordningen omhandler sikkerhedskrav og testmetoder, som anvendes til  rullende børnekøretøjer blandt andet barnevogne, klapvogne, babyjoggere  etc.

I Danmark udføres afprøvninger af relevante komponenter af forbrugerlaboratoriet.

Sikkerhed i Danmark 
Standarder
EU-forordninger
ForbrugerLaboratoriet

ForbrugerLaboratoriet - også kaldet ForbrugerLab - er et privatejet, uvildigt laboratorium til afprøvning og rådgivning om blandt andet børneprodukter, legetøj, børnetøj, cykellygter, cykler, derunder CE mærkning og risikovurdering samt compliance/overensstemmelse. Rådgivning og test ydes til producenter, importører, forhandlere, myndigheder, medier og organisationer.

Indtil 2004 blev ovennævnte opgaver varetaget af Forbrugerstyrelsens Laboratorium, og ForbrugerLab var således en delvis videreførsel for at sikre en national forankring af viden på de områder, hvor laboratoriet er aktivt.  

ForbrugerLab har eksperter i mange nationale og internationale udvalg under Dansk Standard (DS), International Organization for Standardization (ISO) samt European Committee for Standardization (CEN)  og har i Danmark formandskabet for udvalget for legetøjssikkerhed. 

ForbrugerLaboratoriet har også det engelske binavn Consumer Lab Denmark. 

Adm. direktør: Torben Foged

Ekstern henvisning 
ForbrugerLaboratoriets hjemmeside 

Laboratorier
SVT HD

SVT HD var en high-definition tv-kanal fra den svenske folkelige tv-kanalgruppe Sveriges Television (SVT). Kanalen viste high-definition af programmer fra de andre SVT-kanaler. 

Den 20 september 2010 blev SVT HD erstattet med SVT1 HD og i november starter også en SVT2 HD. Der bliver således skabt paralleludgaver af SVT's to hovedkanaler.

Referencer 

Tv-kanaler fra Sverige
Sveriges Television
Etableret i 2006
Ophørt i 2010
Kommuner i Brasilien

I Brasilien er en kommune den mindste politisk-administrative enhed. Kommunen udfylder to roller: At være lovgivende magt, igennem et kommunalråd (câmara de vereadores) og at være udøvende magt gennem et præfektur (prefeitura)..

Kompetencer 
Et municipio er ansvarlig for de aspekter, der har direkte indflydelse på kommunens borgere, specielt byplanlægning, offentlig transport, grundskoler og spildevandshåndtering.

Kommuner i Brasilien 
Der findes 5.560 kommuner i Brasilien, fordelt på de 27 delstater.

 Den folkerigeste kommune er município de São Paulo, der har 10.927.985 (2005)
 Den areal-mæssigt største kommune er município de Altamira, der strækker sig over 161.446 km² i delstaten Para
 Den areal-mæssigt mindste kommune er município Santa Cruz de Minas, der strækker sig over mindre 3 km² i delstaten Minas Gerais.

Kilder 
Brasiliens geografiske og statistiske institut
TV 400

TV 400 er en svensk tv-kanal som blev lanceret den 14. januar 2005 og erstattede Med i tv. Kanalen ejes af TV 4 AB og er beregnet for det yngre publikum. Kanalen viser f.eks. serier såsom Alias, 24, Futurama, Jake 2.0, Wonderfalls og Firefly samt spillefilm og egenproducerede programmer. 

Tv-kanaler fra Sverige
TV4 AB
Stéphane Grappelli

Stéphane Grappelli (født 26. januar 1908 i Paris, død 1. december 1997 smst) var en fransk jazzviolinist. Han dannede i 1934 kvintetten Hot Club de France sammen med bl.a. Django Reinhardt.

Eksterne henvisninger 
 
 
 

Musikere fra Frankrig
Jazzviolinister
Eurosport 2

Eurosport 2 er den anden tv-kanal af de tre kanaler (Eurosport, Eurosport 2 og Eurosport HD) af Eurosport firmaet. Kanalen sender direkte Bundesliga-fodbold og diverse former for ekstremsport. (Kanalen også Eurosport ved store sportsbegivenheder)?

Eurosport Danmark 
Eurosport Danmark blev til da SBS Discovery købte kanalerne Canal8 Sport og Canal 9. Eurosport 2 lukkede d. 30. juni 2015, da den sammen med Canal 8 Sport blev lavet til Eurosport Danmark, der åbnede d. 1. juli 2015. Kanalen kan ses via Yousee og Viasat. 11. december 2015 blev det officielt at Eurosport Danmark d. 15. februar 2016, skifter navn til Eurosport 2.

Eksterne henvisninger
 Official hjemmeside 

Tv-kanaler fra Frankrig
Etableret i 2005
Discovery, Inc.
Pomeranshøgeurt

 
Pomeranshøgeurt (Hieracium aurantiacum), ofte skrevet pomerans-høgeurt, er en staude med en rosetdannende vækstform. Alle dele af planten indeholder en mælkehvid saft.

Beskrivelse 
Bladene er langstilkede og elliptiske til spatelformede, og de er ruhårede med hel rand. Oversiden er græsgrøn, mens undersiden er noget lysere. Den blomsterbærende stængel er ruhåret og rund i tværsnit. Den bærer oftest kun ét eller to små blade. Blomstringen sker i juni-juli med en efterblomstring ind i september. Blomsterne er samlet i endestillede stande med 2-6 kurve, der hver især består af ensartede blomster med tungeformede, røde til orangerøde kronblade. Frugterne er nødder med fnok.

Rodnettet består af krybende jordstængler med trævlede rødder. Planten danner desuden overjordiske udløbere, som slår rod og danner nye bladrosetter. 

Højde x bredde og årlig tilvækst: 0,50 x 0,25 m (50 x 25 cm/år), heri ikke medregnet bladrosetter, dannet fra jordstænglen eller som udløbere.

Hjemsted 

Pomeranshøgeurt er udbredt over det meste af Europa, hvor den dog undgår de sydligste og de allernordligste dele. Den findes spredt i Danmark, og den er naturaliseret i Nordamerika, Australien og New Zealand. Alle steder foretrækker den voksesteder, der er tørre eller let fugtige med veldrænet, gruset og let sur jord, der har et lavt indhold af plantenæringsstoffer. Arten er helt afhængig af et være fri for skygge fra konkurrerende planter. 

I den fredede og Ramsar-beskyttede Verup Mose i Odsherred Statsskovdistrikt findes arten sammen med bl.a. bølget bunke, grå star, gåsepotentil, håret frytle, håret star, krybhvene, rødknæ, skovjordbær, smalbladet høgeurt og vild kørvel

Note

Røde blomster
Flerårige urter
Haveplanter
Hornung & Møller

Hornung & Møller var en dansk pianofortefabrik, der eksisterede fra 1827 til 1972.

Historie 
Fabrikken begyndte ved, at C.C. Hornung fra Skælskør byggede sit første klaver i 1827 efter en rejse i Tyskland. I 1834 flyttede han til Slagelse, hvor han producerede 30-35 instrumenter om året, og i 1842 tog han skridtet fuldt ud og flyttede produktionen til hovedstaden. I 1851 overdrog han hele virksomheden til sin medarbejder Hans Peter Møller, hvis navn derved kom ind i firmanavnet. Ved Hans Peter Møllers død i 1859 blev virksomheden ført videre i enkens navn, med den blot 20 årige søn Frederik Møller som daglig leder, han flyttede i 1872 fabrikken til Dehns Palæ i Bredgade, der også blev brugt som arkitektonisk udstillingsvindue for instrumenterne.

Fabrikken var fra 1843 kongelig hofleverandør. I 1907 blev det aktieselskab.

Virksomheden producerede opretstående klaverer, taffelklaverer (indtil 1880) samt flygler.

Fabrikken måtte lukke i juli 1972 efter at have fremstillet mere end 50.000 instrumenter gennem tiden.

Direktion 
 1827-1851: C.C. Hornung
 1851-1859: Hans Peter Møller
 1859-1917: Frederik Møller
 1878-1926: Conrad Møller
 1907-1951: Axel R. Møller
 1907-1967: Knud Møller
 1951-1972: Bjørn Møller

Litteratur 
 Dorthe Falcon Møller, Det danske pianoforte frem til 1914 – et håndværk og en industri, Forlaget Falcon 2004.

Eksterne henvisninger 
 Fokusartikel fra Det Kongelige Bibliotek om Hornung & Møller
 Hornung & Møller. Et hundredaarsjubilæum 1827-1927

Noter 

Danske virksomheder etableret i 1827
Ophørt i 1972
Tidligere virksomheder i København
Leverandører til Det Kongelige Danske Hof
Musikinstrumentproducenter i Danmark
Dehydrogenering

Dehydrogenering er en oxidationsproces, hvor hydrogenatomer fjernes fra en organisk forbindelse. Den måde celler oxiderer et stof foregår ved dehydrogenering. Der fjernes to hydrogenatomer – dette er ofte kombineret med addition af . De enzymer, der fjerner 2H-atomer fra et organisk stof, er dehydrogenaser.

Kemiske reaktioner
Meginjolle

En meginjolle er en 15 fods sejljolle konstrueret i 1988 af arkitekt Peer Bruun ud fra principper hentet fra norske vikingeskibe. Et særligt kendetegn ved Meginjollen er de såkaldte "Meginhufer"-kanaler, som på vikingeskibene var lodret-stillede bord lige under vandlinjen. Disse kanaler skaber en luftspiral under sejlads, som får jollen til at glide lettere gennem vandet. Meginjollen er støbt i glasfiber og har træaptering, typisk i lærk og eg. Den er smakkerigget med sprydsstag-sejl og fok.

Da Meginjollen er forsynet med 100 kg blyballast, er det en meget stabil jolle, der kan sejles sikkert i relativt hårdt vejr. Der er også lavet en version med sænkekøl. Sænkekølen må dog ikke bruges under kapsejlads med andre meginjoller.

Der er bygget tæt på 500 meginjoller, hvoraf de fleste er i Danmark.

I 2002 blev der desuden lavet en større version, Stor Megin.

Eksterne henvisninger
meginclub.dk
Konstruktørens website om jollen

Joller
Radiofyr

Radiofyr er en radiosender, som er placeret på en kendt position, hvorfra der bliver sendt periodiske radiosignaler med en forud specificeret frekvens og evt. en kode i f.eks. morse, som identificerer fyret. Med en retningsbestemt antenne, en pejleantenne, kan retningen til radiofyret bestemmes.

Eksempelvis kan placeringen af to eller tre radiofyr på forskellige positioner anvendes i radionavigationsammenhæng. Radiofyr anvendes både inden for søfarten og inden for luftfarten. 

Ved krydsregistrering af udsendte frekvenser og deres faser kan en decca- eller loran-modtager bestemme modtagerens nøjagtige position.

Radiofyr til luftfart 
Til brug for fly har man (ud over GPS-systemet) to systemer til radionavigation: Ikke-retningsbestemte radiofyr samt retningsbestemte VHF-radiofyr.

Ikke-retningsbestemte radiofyr 
Et radiofyr (som i princippet kan være enhver radiosender med en veldefineret position og en fast, uforanderlig sendefrekvens) udsender et signal som i flyet modtages af et instrument kaldet ADF (for Automatic Direction Finder; engelsk for "automatisk retnings-finder"): Dette instrument viser retningen til den modtagne sender relativt flyets retning: Er senderen lige ret forude, peger viseren på ADF-instrumentet lige opad; er senderen direkte til venstre for flyet, peger viseren til venstre osv.

Retningsbestemte VHF-radiofyr 
Det såkaldte VOR-system (for VHF Omnidirectional Range) bygger på særlige radiofyr, hvis signaler varierer med den kompasretning i forhold til fyret hvorfra man modtager dem. Dette system kan bruges på flere måder:
 Piloten kan følge en bestemt kompasretning i forhold til radiofyret (kaldet en radial), enten på vej ind imod dette (omtales som inbound) eller på vej væk derfra (outbound). Signalet kan også anvendes af en evt. autopilot, som derigennem kan sættes til at følge en bestemt radial.
 Ved at undersøge retningen til to VOR-sendere to forskellige steder i flyets nærhed, kan man ved krydspejling bestemme flyets aktuelle position.
 Visse VOR-radiofyr har særlige faciliteter der gør det muligt for udstyret i flyet at bestemme afstanden til radiofyret: Kan man modtage blot et enkelt radiofyr af denne kategori, kan man ligeledes bestemme sin øjeblikkelige position over terrænet.

Rumradiofyr og satellitradiofyr

Radiofyr kan også være mobile og endda være i bane om Jorden. Et Global Navigation Satellite System (GNSS) anvender flere satellitter med radiofyr og atomure. GNSS anvendes til bestemmelse af positionen i 3D. Et eksempel på et GNSS er GPS.

Se også
 Nødradiofyr
 Radiopejling

Referencer

Radionavigation
Navigationsudstyr
Fyr
Radiobølgernes udbredelse
Bodypainting

Bodypainting er en form for kropskunst eller camouflage, hvor der påføres farve eller maling på menneskers hud.

Formodentlig er bodypainting en af de ældste former for kunst.
 
Til forskel for tatovering, som er en permanent indgravering af farver i huden, er bodypainting en foreløbig form for dekoration eller sløringsmiddel, som efter en kortere tidsperiode forsvinder eller kan vaske af.

Kunst
Kropsudsmykning
Optiske illusioner
Gestik

Gestik er den del af kropssproget, der bruger arme, hænder og krop til at kommunikere.

Se også 
Pantomime
Mimik

Kropssprog
Kommunikation
Mimik

Mimik er et kropssprog alene udtrykt med ansigtsudtryk. Ansigtet er et at de mest fleksible steder på vores krop; det indeholder hundredvis af små muskler, som gør det muligt for os at vise et stort antal forskellige udtryk. Et af det sværeste ved at skabe en menneskelignende Androide er at give dem et udtryksfuldt ansigt: datamængden er simpelthen for stor til at nogen computer kan beregne den. neurologer mener, at vores hjerne må have en  forsimplingsmekanisme, som gør, at vi kan udtrykke så meget med ansigtet, som vi kan.

Se også 
 Pantomime
 Kropssprog 
 Gestik

Kropssprog
Kommunikation
Alagoas

Alagoas (AL) (udtales:ala'go.ajs) er en brailiansk delstat, placeret i det nordøstlige 
hjørne af landet i regionen Nordeste ud til Atlanterhavet. Hovedstaden hedder Maceió og delstaten 
grænser op til Sergipe, Bahia og Pernambuco.

Delstater i Brasilien
Live Oak (Florida)

Live Oak er en amerikansk by og administrativt centrum i det amerikanske county Suwannee County, i staten Florida. I 2000 havde byen et indbyggertal på .

Galleri

Ekstern henvisning 
Live Oaks hjemmeside 

Byer i Florida
Amapá

Amapá (AP) (udtales:ama'pa) er en brasiliansk delstat, placeret i den allernordligste del af landet i regionen Norte ud til Atlanterhavet. Hovedstaden hedder Macapá og delstaten grænser op til Pará og nabolandet Fransk Guyana.

Delstater i Brasilien
Bonifay

Bonifay er en amerikansk by og administrativt centrum for det amerikanske county Holmes County i staten Florida. I 2000 havde byen et indbyggertal på .

Byer i Florida
Sahl Kirke (Viborg Kommune)

Sahl Kirke ligger i byen Sahl 5 km syd for Bjerringbro.

På sydsiden af koret findes en skakbrætsten med 7 vandrette og 9 lodrette rækker.

Noter

Eksterne kilder/henvisninger 
 Sahl Kirke hos KortTilKirken.dk
 Kirkens beskrivelse i Trap – Kongeriget Danmark, 3. Udgave 4. Bind, s. 769 hos Projekt Runeberg

Kirker i Viborg Kommune
Kirker i Viborg Stift
Kirker i Viborg Amt
Erich Ollenhauer

Erich Ollenhauer (27. marts 1901 i Magdeburg – 14. december 1963 i Bonn) var en tysk politiker, der var formand for SPD og samtidig partiets gruppeformand i Bundestag fra 1952 til 1963.

Ollenhauer blev medlem af SPD i 1920 og af partiets ledelse i 1933. Da nazisterne overtog magten kort efter, forlod han og bl.a. Otto Wels og Hans Vogel Tyskland til fordel for Prag. Her begyndte de at oprette en eksilorganisation, der i 1937 flyttede til Paris. Under Anden Verdenskrig rejste Ollenhauer rundt i Europa for at undgå nazisternes forfølgelse – først til Danmark, siden Frankrig, Spanien, Portugal og til sidst London, hvor han blev til krigens afslutning. Her holdt han tætte forbindelser til Labour. Eksilorganisationen var flyttet til London, og Ollenhauer blev nærmeste medarbejder for partiets formand Hans Vogel. Ollenhauer vendte tilbage til Tyskland i februar 1946, og i maj samme år blev han sekretær på partiets kontor i Hannover under ledelse af Kurt Schumacher. Han blev desuden valgt som næstformand for partiet. I 1949 blev han medlem af Bundestag, hvor han frem til 1952 var næstformand for partiets gruppe. 

Efter Schumachers pludselige død senere samme år, blev Ollenhauer valgt til partiformand og generalsekretær. Under hans ledelse blev partiet omdannet fra et arbejderparti til et centrum-venstre-baseret folkeparti. Han blev i 1951 medlem af Kul- og Stålunionens forsamling, men nedlagde hvervet allerede i 1953, da han stillede op til kansler. Det gjorde han også i 1957, men tabte begge gange til CSU/CDU's kandidat, Konrad Adenauer. I 1957 lancerede han den såkaldte Ollenhauer Plan, som indebar en transeuropæisk sikkerhedsalliance, hvor et forenet Tyskland ville være en ligeværdig partner. Idéen var radikal i sin tid, men banede senere vejen for Willy Brandts Ostpolitik, ligesom den påvirkede udviklingen i Den Europæiske Union (f.eks. den fælles udenrigs- og sikkerhedspolitik) for ikke at nævne Tysklands genforening.

I 1961 afviste Ollenhauer at stille op som kansler for tredje gang. Han støttede i stedet Berlins borgmester Willy Brandt. Tre måneder før sin død blev Ollenhauer valgt som formand for Socialistisk Internationale. Han døde efter lang tids sygdom.

Eksterne henvisninger 

Medlemmer af Forbundsdagen
Politikere fra SPD
Personer fra Magdeburg
Gullev Kirke

Gullev Kirke er ligger i landsbyen Gullev, som er beliggende ca. tre kilometer sydøst for Bjerringbros centrum.

Eksterne kilder og henvisninger 
 Gullev Kirke hos KortTilKirken.dk

Kirker i Viborg Kommune
Kirker i Viborg Stift
Kirker i Viborg Amt
Wilhelm Miklas

Wilhelm Miklas (født 15. oktober 1872 i Krems an der Donau, Niederösterreich, død 20. marts 1956 i Wien) var en østrigsk politiker, som var landets tredje præsident fra 1928 til Nazi-Tysklands annektering af Østrig i 1938.

Miklas studerende historie og geografi ved Universität Wien og var samtidig politisk aktiv i Christlichsoziale Partei. Han blev valgt som præsident 10. december 1928, og sad til Østrig blev annekteret af Nazityskland ti år senere. 

Oprindeligt tilbød han amnesti til fængslede nazister, men afviste at overlade ledelsen af politistyrken til nazisten Arthur Seyss-Inquart. Han blev dog tvunget til det af Hitler, og Seyss-Inquart blev udnævnt til indenrigsminister. Miklas var upopulær blandt de østrigske nazister, fordi han afviste at ophæve dødsstraffene, der var idømt efter det mislykkede putsch mod kansler Engelbert Dollfuss i 1934.

Tyskernes krav voksede, og 11. marts krævede Hermann Göring, at Seyss-Inquart skulle efterfølge Kurt Schuschnigg som kansler. Hvis ikke kravet blev imødekommet, ville Østrig blive invaderet af tyske tropper den følgende dag. Miklas afviste, og efter at Mussolini bekræftede overfor Hitler, at han ikke ville blande sig, blev det annonceret, at de tyske tropper ville invadere landet ved daggry næste dag. Selv om Miklas kapitulerede ved midnat, var det for sent. Da de tyske tropper krydsede grænsen, blev de i høj grad modtaget som helte. Miklas blev lagt for had af mange medlemmer af det østrigske nazistparti, og han blev beskyttet af den senere Waffen-SS-officer Otto Skorzeny. Miklas kom i husarrest og forlod den politiske scene.

Eksterne henvisninger 

Østrigs forbundspræsidenter
Politikere fra Østrig